ΤΕΛΕΥΤΑΙΑ ΕΝΗΜΕΡΩΣΗ 18:49

Φριχτό θάνατο βρήκε νεαρός τουρίστας στο Μογγονήσι των Παξών, όπως μεταδίδει το ant1news.gr.

Ο 15χρονος Αμερικανός έκανε διακοπές με την οικογένειά του στο νησί του Ιονίου. Ο πατέρας της οικογένειας είχε νοικιάσει ένα ταχύπλοο σκάφος, το οποίο χειριζόταν και πάνω σε αυτό είχαν επιβιβαστεί και τα τρία του παιδιά. Ξαφνικά και κάτω από αδιευκρίνιστες συνθήκες, ο 15χρονος έπεσε από το σκάφος μέσα στη θάλασσα, με αποτέλεσμα να χτυπηθεί από την προπέλα και να διαμελιστεί.

Η σορός του παιδιού μεταφέρθηκε στο Κέντρο Υγείας των Παξών, όπου διαπιστώθηκε ο θάνατός του.

Σύμφωνα με πληροφορίες του ΑΠΕ-ΜΠΕ, οι πρώτες ενδείξεις δείχνουν να πρόκειται για ατύχημα, λόγω του κυματισμού στην περιοχή, ενώ η προανάκριση των επιβαινόντων στο ταχύπλοο σκάφος από το Λιμενικό Σταθμό Παξών συνεχίζεται.